AQSh Tojikistonning tabiiy ofatlardan zarar ko‘rgan fuqarolariga 50 ming dollarlik gumanitar yordam yubordi

AQSh hukumati Tojikistonning iyul oyida tabiiy ofatlardan zarar ko‘rgan fuqarolariga 50 ming dollarlik gumanitar yordam taqdim etdi, deya xabar bermoqda Asia-Plus Amerikaning Dushanbedagi diplomatik vakolatxonasiga tayanib.

Ushbu ko‘mak AQShning Xalqaro taraqqiyot bo‘yicha agentligi (USAID) va Rahm-shafqat korpusi tomonidan berildi. U Bedak, Xalkarf, Pingon va Mazori bolo qishloqlari aholisi uchun mo‘ljallangan chodirlar, tibbiyot aptechkalari, suv va boshqa eng muhim buyumlarni o‘z ichiga oladi.
Yordam Tojikiston hukumatining tegishli so‘rovidan so‘ng jo‘natildi.